සම්බුදු සසුනේ චිරස්ථිතිය වෙනුවෙන් ධර්ම ශාස්ත්‍රීය සේවයේ යෙදෙන වියත් යතිවරයාණන් වහන්සේලා උදෙසා මියන්මාරය පිරිනමනු ලබන උසස්ම ගෞරව සම්මානය එයයි.සබරගමු විශ්වවිද්‍යාලයේ කුලපති පදවියට අමතරව විද්‍යාලංකාර ධර්ම විද්‍යාලයාධිපති ධුරය හොබවන වජිර නා හිමියෝ ජාතිය සමඟිය සඳහා වන සර්ව ආගමික සංවිධානයේ හා සමස්ත ලංකා පැවිදි සංවිධානයේ සභාපති පදවිය ඇතුළු ජාතික ආගමික සංවිධාන රැසක නායකත්වය දරමින් ධර්ම ශාස්ත්‍රීය සේවා මෙන්ම සාමය සහජීවනය වෙනුවෙන් ජාතික මෙහෙවරක් ඉටු කරන වියත් පඬිවරයෙකි.උන් වහන්සේට අග්ගමහා පණ්ඩිත උපාධිය පිරිනැමෙන රාජ්‍ය උත්සවය මියන්මාර්හි අගනුවරදී මේ මස 26 වැනිදා පැවැත්වීමට නියමිතය..